ఈ ఏడాది రెండు వరుస విజయాలను సొంతం చేసుకున్న ఆ బాలీవుడ్ యంగ్ హీరో ఎవరూ ఊహించనంతగా తన పారితోషికాన్ని పెంచేశాడట. అయితే ఈ రేంజ్లో రేటు పెంచడం వల్ల ఆ తరువాత అతడికే ఇబ్బందులు ఎదురవుతాయనే టాక్ వినిపిస్తోంది.సినిమా స్టార్స్ పారితోషికాన్ని వారి సినిమాల ఫలితాలే ఫిక్స్ చేస్తాయనే విషయం అందరికీ తెలుసు. వరుస విజయాలు దక్కించుకున్న వాళ్లు తమ రెమ్యూనరేషన్ పెంచేయడం, పరాజయాలతో ఇబ్బంది పడే వాళ్లు పారితోషికాన్ని తగ్గించుకోవడం అనేది సహజంగానే జరుగుతుంటుంది. అయితే బాలీవుడ్ అప్ కమింగ్ హీరో వరుణ్ ధావన్ మాత్రం తన కొత్త రెమ్యూనరేషన్తో అందరికీ షాక్ ఇస్తున్నాడని బాలీవుడ్లో ప్రచారం జరుగుతోంది. ఈ ఏడాది 'బద్రీనాథ్ కి దుల్హనియా', 'జుడ్వా 2'తో రెండు విజయాలను అందుకున్న వరుణ్ ధావన్ హీరోగా  తన రేంజ్కు పెంచుకోవడంలో సక్సెస్ సాధించాడు.అయితే ఈ రెండు సినిమాల విజయంతో వరుణ్ ధావన్ తన రెమ్యూనరేషన్ను ఏకంగా పాతిక కోట్లు చేశాడనే ఊహాగానాలు చక్కర్లు కొడుతున్నాయి. ఈ రెండు సినిమాలు వంద కోట్లకు పైగా వసూళ్లు సాధించడంతో వరుణ్ ధావన్ రేటు బాగా పెరిగిపోయిందని ట్రేడ్ వర్గాలు చర్చించుకుంటున్నాయి. ఈ హిట్స్ దెబ్బకు రెమ్యూనరేషన్ పరంగా రణ్బీర్, రణ్వీర్ వంటి కుర్ర హీరోలను వరుణ్ ఓవర్ టేక్ చేశాడనే ప్రచారం కూడా జరుగుతోంది.ప్రస్తుతం షారుఖ్, సల్మాన్, ఆమిర్, హృతిక్, అక్షయ్ కుమార్, అజయ్ దేవగణ్ తరువాత ఎక్కువ రెమ్యూనరేషన్ అందుకునే హీరో వరుణ్ ధావనే అనే టాక్ కూడా వినిపిస్తోంది. తన తండ్రి డేవిడ్ ధావన్ సలహా కారణంగానే వరుణ్ తన పారితోషికాన్ని ఈ రేంజ్లో పెంచాడని బాలీవుడ్ వర్గాలు చర్చించుకుంటున్నాయి. అయితే డిపెండెంట్ హీరో రేంజ్కు ఎదగకుండా వరుణ్ ధావన్ ఈ స్థాయిలో పారితోషికం పెంచేస్తే ఆ తరువాత ఇబ్బందిపడేది అతడే అని సినీజనం గుసగుసలాడుకుంటున్నారు.
ee edaadi rendu varusa vijayaalanu sontam chesukunna aa balivud yang heero evaruu oohinchanantagaa tana paaritoshikaanni penchesadata. ayithe ee ranjlo retu penchadam valla aa taruvaata atadike ibbandulu eduravutaayane tack vinipistondi.sinima stars paaritoshikaanni vaari cinimala phalitaale ficks chestayane vishayam andarikee telusu. varusa vijayaalu dakkinchukunna vaallu tama remuneration pencheyadam, paraajayaalato ibbandi pade vaallu paaritoshikaanni tagginchukovadam anedi sahajamgaane jarugutuntundi. ayithe balivud ap kaming heero varun dhavan maatram tana kotta remunerationto andarikee shak istunnadani balivudlo prachaaram jarugutondi. ee edaadi 'badrinath ki dulhania', 'judwa 2'thoo rendu vijayaalanu andukunna varun dhavan heeroga  tana renjku penchukovadamlo suxes saadhinchaadu.ayithe ee rendu cinimala vijayamtho varun dhavan tana remunerationnu ekamgaa paatika kotlu chesadane oohaagaanaalu chakkarlu kodutunnayi. ee rendu cinimaalu vanda kotlaku paiga vasoollu saadhinchadamtho varun dhavan retu baga perigipoyindani trade vargaalu charchinchukuntunnaayi. ee hits debbaku remuneration paramgaa ranbir, ranvir vanti kurra heerolanu varun ovar take chesadane prachaaram kuudaa jarugutondi.prastutam sharukh, salman, aamir, hritik, akshay kumar, ajay devagan taruvaata ekkuva remuneration andukune heero varun dhavane ane tack kuudaa vinipistondi. tana tandri david dhavan salaha kaaranamgaane varun tana paaritoshikaanni ee ranjlo penchaadani balivud vargaalu charchinchukuntunnaayi. ayithe dependent heero renjku edagakunda varun dhavan ee sthaayilo paaritoshikam penchesthe aa taruvaata ibbandipadedi atade ani sineejanam gusagusaladukuntunna.